คือผมอยากสาบว่า ผมไปมีอะไรกับแฟนแล้วผมก้เจ้บอวัยวะเพศของผมเจ้บเวลาปัสวะมากแล้วก้มีเหมื่อนน้ำหนองข่นๆด้วยอะไม่สาบว่าเป้นรัยคับ
สวัสดีค่ะ อาการเจ็บเวลาปัสสาวะ มีน้ำหนองข้น ออกมาจากท่อปัสสาวะ อาจเกิดจาก1. เป็นหนองในแท้ โดยหลังจากได้รับเชื้อประมาณ 2-10 วัน จะเริ่มมีอาการปัสสาวะขัด แสบในลำกล้องเวลาปัสสาวะ ต่อมาเริ่มมีมูกใสๆ ไหลซึมจากท่อปัสสาวะ และภายใน 12 ชั่วโมงจะกลายเป็นหนองข้นสีเหลืองหากมีเพศสัมพันธ์อีกจะรู้สึกเจ็บปวด บางรายอาจมีอาการปวดและบวมของถุงอัณฑะ หรือมีการอักเสบที่หนังหุ้มปลายองคชาตร่วมด้วย2. เป็นหนองในเทียม ระยะฟักตัวของโรคคือประมาณ 1-2 สัปดาห์หลังรับเชื้อ โดยประมาณ 50% ของผู้ที่ติดเชื้อจะไม่แสดงอาการใดๆ ที่เหลือจะมีอาการแสบที่ปลายท่อปัสสาวะ ปัสสาวะขัด และมีหนองไหล ซึ่งจะมีลักษณะเป็นมูกใสหรือมูกขุ่น ๆ ไม่เป็นหนองข้นแบบหนองในแท้ นอกจากนี้ยังอาจรู้สึกแสบหรือคันที่บริเวณอวัยวะเพศได้ด้วย3. ท่อปัสสาวะอักเสบจากการติดเชื้ออื่นๆ ที่ไม่ใช่โรคติดต่อทางเพศสัมพันธ์ จะมีอาการปัสสาวะขัดหรือแสบขณะปัสสาวะ ปัสสาวะขุ่น หรือมีเลือดปน แต่มักไม่ถึงขั้นเป็นหนองแบบโรคหนองในหากมีหนองข้นไหลจากท่อปัสสาวะ ก็น่าจะเป็นอาการของโรคหนองในแท้ หรือมีทั้งหนองในแท้และหนองในเทียมร่วมกัน แนะนำให้ไปพบแพทย์เพื่อรักษาค่ะ ไม่ควรซื้อยาทานเอง เพราะเชื้อมีโอกาสดื้อยาได้สูง การรักษาโดยทั่วไปคือ การฉีดยาปฏิชีวนะ ซึ่งจะฉีดเพียง 1 เข็ม แล้วตามด้วยการทานยาต่อ ซึ่งรวมถึงการทายาปฎิชีวนะรักษาหนองในเทียมร่วมไปด้วยอีกประมาณ 1-2 สัปดาห์